Campionii "Dance Energy Academy" în direct la Radio România Iași.
Campionii Ilinca-Maria Molocia, Tudor Colbu, Iannis-Andrei Sabie-Cristel și Ana Colbu împreună cu fondatoarea școlii de dans "Dance Energy Academy" Andreea Necula au fost în direct în matinalul de la Radio România Iași:
Tudor Colbu și Ilinca-Maria Molocia (Dance Energy) sunt campioni naționali la categoria 6-9 ani la ambele secțiuni: Standard și Latino (Campionatul Național de Dans sportiv pe secțiuni, 2-3 martie 2024, Târgu Mureș)
Tudor (8 ani și 8 luni) și Ilinca (8 ani) fac pereche din septembrie 2021; în primăvara lui 2022 au participat la primele competiții, iar la Campionatul Național 2023 au ieșit campioni naționali la Standard și cu medalie de bronz la Latino.
La Campionatul Național de 10 dansuri 2023 – campioni naționali.
Ulterior, finaliști la German Open Championship, podiumuri la Transylvanian Grand Prix Sibiu, la Open Chișinău etc.
Iannis-Andrei Sabie-Cristel (Noblesse) și Ana Colbu (Dance Energy) sunt vicecampioni naționali la categoria 10-11 ani, la ambele secțiuni – Standard și Latino (Campionatul Național 2024, Târgu Mureș).
Iannis (10 ani) și Ana (10 ani și 9 luni) fac pereche din octombrie 2022.
Rezultate anterioare: Campionatul Național pe secțiuni 2023 – medalie de bronz la Standard; finaliști German Open Championship; podiumuri la Chișinău, la competiții din țară etc.